পরমানন্দ আচার্য

পরমানন্দ আচার্য (১৮৯৩–১৯৭১) একজন ভারতীয় পুরাতত্ত্ববিদ ছিলেন। তিনি ওড়িশার ইতিহাস নিয়ে গুরুত্বপূর্ণ গবেষণার জন্য পরিচিত। তিনি১৯৬৪ সালে ভারত সরকার তাঁকে দেশের প্রতি তাঁর অবদানের স্বীকৃতি স্বরূপ পদ্মশ্রী পুরস্কারে সম্মানিত করে।

জীবনী

প্রারম্ভিক জীবন 
পরমানন্দ আচার্যের জন্মগ্রহণ ১৮৯৩ সালে বর্তমান ওড়িশা রাজ্যের বৈদ্যপুর গ্রামে। তিনি তাঁর প্রাথমিক শিক্ষা সম্পন্ন করেন আমরদা এম.ই. স্কুল ও বারিপদা হাই স্কুলে। তিনি এরপর কলকাতা বিশ্ববিদ্যালয় থেকে ১৯২৩ সালে উদ্ভিদবিজ্ঞানে অনার্সসহ স্নাতক ডিগ্রি লাভ করেন। স্নাতকোত্তর পড়াশোনায় ভর্তি হলেও, ময়ূরভঞ্জ জেলা রাজ্যের তৎকালীন মহারাজা পূর্ণচন্দ্র ভাঞ্জাদেও-এর পরামর্শে তা ত্যাগ করে ১৯২৪ সালে খ্যাতনামা পুরাতত্ত্ববিদ রাই বাহাদুর রমাপ্রসাদ চন্দ সঙ্গে কাজ শুরু করেন। তাঁর যদিও কোনো আনুষ্ঠানিক পুরাতত্ত্ব শিক্ষা ছিল না, তবুও তিনি ১৯২৫ সালে ময়ূরভঞ্জ জেলা রাজ্য একটি পুরাতত্ত্ব বিভাগ গঠন করলে তাঁকে সেখানে একজন গবেষক হিসেবে নিয়োগ দেওয়া হয়।

কর্মজীবন 

আচার্যের প্রথম পদায়ন হয় খিচিংয়ে যেখানে তাঁর দায়িত্ব ছিল ওই এলাকার মন্দির ও ঐতিহাসিক স্থাপনাগুলোর সংরক্ষণ করা। ১৯২৫ সালে তিনি বর্তমানে বাংলাদেশের পাহাড়পুর খননস্থলে উচ্চতর প্রশিক্ষণ গ্রহণ করেন। পরবর্তী কয়েক বছরে তিনি পার্শ্ববর্তী শহর ও রাজ্যগুলো পরিদর্শন করেন। পরে তিনি আবার খিচিংয়ে ফিরে আসেন এবং মধ্যযুগীয় ভাস্কর্য, শিল্পকর্ম ও প্রাচীন নিদর্শন সংগ্রহ শুরু করেন। এসব নিদর্শন খিচিং মন্দির প্রাঙ্গণে সংরক্ষিত ছিল যা পরে ১৯২৮ সালে খিচিং জাদুঘরে পরিবর্তন করা হয়। তিনি এই জাদুঘরের জ্যেষ্ঠ প্রত্নতত্ত্ববিদ নিযুক্ত হন।

১৯৩০ সালে হরিহরপুরে পুরাতন প্রাসাদ স্থলে খননের নির্দেশ দেন মহারাজা, এবং এই কাজের দায়িত্ব পান আচার্য। এ সময় তিনি প্রাসাদ স্থলে অবস্থিত ধ্বংসপ্রাপ্ত চন্দ্রশেখর ও কুটেই-টুন্ডি মন্দিরসমূহ ভেঙে পুনরুদ্ধার করেন। পাশাপাশি হরার মন্দিরও পুনরুদ্ধার করেন।

১৯৩৪ সালে আচার্য প্রথম আন্তর্জাতিক নৃতত্ত্ব ও জাতিতত্ত্ব বিজ্ঞান কংগ্রেসে অংশগ্রহণ করেন। লন্ডন ভ্রমণে তিনি ময়ূরভঞ্জ এবং অনন্ত বাসুদেব মন্দির সংক্রান্ত বিভিন্ন নথির অনুলিপি সংগ্রহ করে। এইসব নথির একটি শিলালিপির প্লাস্টার অনুলিপি ওড়িশা রাজ্য জাদুঘরে সংরক্ষিত আছে।

তিনি ১৯৩৯ সালে  হার্ভার্ড বিশ্ববিদ্যালয়ের ই. সি. ওয়ারম্যান (জুনিয়র) এর নেতৃত্বে একটি অভিযানে ময়ূরভঞ্জ জেলার কুলিয়ানা স্থানটি আবিষ্কৃত করেন।  তাঁকে তিন বছর পরে খন্ডপাড়া, বানেশ্বরনাসী, চাম্পেশ্বর, ভট্টারিকা, সিংহনাথ ও রামচণ্ডি পাঠানো হয়, যার ফলে রামচণ্ডিতে এক বিশেষ স্থাপত্যরীতির মন্দির আবিষ্কৃত হয়। এই সময়েই তিনি খিচিংশ্বরী মন্দিরের পুনর্নির্মাণের কাজ শুরু করেন।  এটি ১৯৪২ সালে তার কাজ সম্পন্ন হয়।

পরে তিনি সরাং এ অনন্তশয়ী বিষ্ণুর মূর্তি এবং ভীমকুণ্ড আবিষ্কার করেন। এছাড়াও তিনি বৈতরণী, ব্রাহ্মণী ও মহানদী উপত্যকায় প্রত্নতাত্ত্বিক নিদর্শনের জরিপ পরিচালনা করেন।

স্বাধীনতার পর 
১৯৪৯ সালে ময়ূরভঞ্জ রাজ্য ওড়িশার অন্তর্ভুক্ত হলে আচার্য রাজ্য সরকারের প্রত্নতত্ত্ব, জাদুঘর ও গবেষণা বিভাগের অধ্যক্ষ হন। তাঁর কার্যালয় রেভেনশ কলেজ, কটকে স্থাপিত হয়। একইসঙ্গে তিনি শিক্ষা দপ্তরের অতিরিক্ত দায়িত্বও পালন করেন। তাঁর নেতৃত্বে বিভাগটি বিকশিত হয়ে বর্তমানে ওড়িশা রাজ্য জাদুঘর পরিণত হয়। তিনি কেদারনাথ মহাপাত্র, সত্যনারায়ণ রাজগুরু, কৃষ্ণচন্দ্র পাণিগ্রাহি এবং সুশীলচন্দ্র দে-কে নিয়ে এই জাদুঘরকেন্দ্রিক একটি শক্তিশালী গবেষণা দল গঠন করেন।

পরবর্তী জীবন ও উত্তরাধিকার 

১৯৫০ সালে সরকারি চাকরি থেকে অবসর নেওয়ার পর পরমানন্দ আচার্যকে ওড়িশা রাজ্য জাদুঘরের তত্ত্বাবধায়কের বিশেষ দায়িত্ব দেওয়া হয়। তিনি ১৯৫৪ সাল পর্যন্ত এই পদে কর্মরত ছিলেন। এক বছরের বিরতির পরে ১৯৫৫ সালে তিনি পুনরায় কর্মজীবনে ফিরে আসেন এবং ওড়িশার প্রত্নতত্ত্ব বিভাগের তত্ত্বাবধায়ক হিসেবে নিযুক্ত হন। তিনি এই দায়িত্ব ১৯৬২ সাল পর্যন্ত পালন করেন। এর দুই বছর পর তিনি ১৯৬৪ সালে ভারত সরকার তাঁকে পদ্মশ্রী পুরস্কারে সম্মানিত করেন।

আচার্য বহু প্রবন্ধ এবং দুটি গ্রন্থ রচনা করেছেন—Essays in History, Culture, Archaeology of Odisha এবং Studies in Orissan History, Archaeology and Archives। তাঁর রচনাগুলো রেভেনশ’ বিশ্ববিদ্যালয়ে স্নাতক ও স্নাতকোত্তর পর্যায়ের পাঠ্যক্রমে তথ্যসুত্র  হিসেবে অন্তর্ভুক্ত হয়েছে। ১৯৮৪ সালে তাঁর বিভিন্ন রচনা সংকলিত করে একটি স্মারকগ্রন্থ Life and culture in Orissa প্রকাশিত হয়।

পরমানন্দ আচার্য ১৯৭১ সালের ১১ এপ্রিল বারিপদায় নিজ বাসভবনে মৃত্যুরবরণ করেন। মৃত্যুকালে তাঁর বয়স ছিল ৭৮ বছর।

আরও দেখুন 

 রমাপ্রসাদ চন্দ
 ওড়িশা রাজ্য জাদুঘর
 অনন্তবাসুদেব মন্দির
 কৃষ্ণচন্দ্র পাণিগ্রাহি

তথ্যসূত্র

আরও পড়ুন
 
 
 

বিজ্ঞান ও প্রকৌশলে পদ্মশ্রী প্রাপক
১৮৯৩-এ জন্ম
১৯৭১-এ মৃত্যু
ওড়িশার বিজ্ঞানী
২০শ শতাব্দীর ভারতীয় প্রত্নতত্ত্ববিদ